Les entitats interessades a accedir als préstecs bonificats, hauran de presentar una sol·licitud d'autorització de compra davant l'AHC acompanyada dels següents documents:
Paral·lelament, l'entitat interessada haurà de sol·licitar el corresponent finançament a l'ICF.
Les sol·licituds de préstec s'han de presentar i formalitzar telemàticament per mitjà del formulari que estarà a disposició dels sol·licitants al web de l'ICF ( www.icf.cat ).
La sol·licitud, que es pot trobar al web de l'ICF, es complimentarà amb la documentació que es relaciona a continuació amb caràcter enunciatiu, sense perjudici que des de l'ICF es requereixi tota aquella altra que es consideri necessària per a l'estudi de l'operació:
Els municipis o entitats sol·licitants s'han d'haver subscrit a l'acord marc per a l'adhesió d'ajuntaments amb demanda forta i acreditada i l'homologació d'entitats socials amb interès en l'adquisició d'habitatges provinents del tanteig i retracte mitjançant una línia de préstecs bonificats.
Aquest acord marc ha estat ampliat, amb l'addenda a l'acord, per poder adquirir habitatges en qualsevol municipi de Catalunya sense necessitat que aquests habitatges estiguin obligats al dret de tanteig i retracte.
Condicions dels habitatges adquirits mitjançant la línia de finançament ICF
Els municipis i entitats adscrits a l'Acord marc que adquireixin els habitatges subjectes a aquesta línia de finançament resten obligats a:
La disposició de la part del préstec es farà efectiva prèvia presentació de la documentació que consta a la lletra f) d'aquest punt vuitè.
L'AHC realitzarà un seguiment de les actuacions d'adequació i arranjament dels habitatges i la verificació de la documentació justificativa de les obres sobre una mostra seleccionada per l'ICF i remesa a l'AHC, que tindrà per objecte un 5% dels habitatges.
Aquesta mostra serà ampliable a un 10% en cas de detectar anomalies importants.
En el supòsit que l'operació sigui aprovada per l'ICF, l'AHC emetrà la corresponent resolució d'autorització de compra i de bonificació d'interessos a favor de l'entitat interessada que es notificarà a les persones beneficiàries així com a l'ICF, en el termini màxim de cinc dies naturals des de l'endemà de la comunicació de la viabilitat o inviabilitat de l'operació per part de l'ICF.
En el supòsit que l'operació sigui desestimada per l'ICF, perquè des de l'ICF s'hagi constatat la inviabilitat financera de l'operació, es comunicarà a l'entitat sol·licitant per tal que desisteixi de la sol·licitud.
Una vegada emesa la resolució d'autorització de compra i bonificació d'interessos del préstec, es formalitzarà la transmissió dels habitatges, recollint en document únic l'adquisició temporal i la transmissió successiva a l'AHC així com, en document a banda, el préstec de l'operació amb l'ICF.
Contra la resolució, que exhaureix la via administrativa, es pot interposar recurs potestatiu de reposició davant el President de l'Agència de l'Habitatge de Catalunya, en el termini d'un mes a comptar des de l'endemà de la seva notificació, d'acord amb l'article 77 de la Llei 26/2010 del 3 d'agost, de règim jurídic i de procediment de les administracions públiques de Catalunya, i els articles 123 i 124 de la Llei 39/2015, d' 1 d'octubre, del Procediment Administratiu Comú de les Administracions Públiques, o recurs contenciós administratiu davant l'òrgan judicial que sigui competent, segons els criteris de distribució competencial previstos a la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos, a comptar des de l'endemà de la seva notificació.